Document ID: 32014R0863

KOMISIJOS ĮGYVENDINIMO REGLAMENTAS (ES) Nr. 863/2014
2014 m. rugpjūčio 7 d.
kuriuo dėl leidimo naudoti pašarų priedą benzenkarboksirūgštį („VevoVitall“) turėtojo pavadinimo iš dalies keičiami Reglamentai (EB) Nr. 1730/2006 ir (EB) Nr. 1138/2007
(Tekstas svarbus EEE)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 13 straipsnio 3 dalį,
kadangi:
(1)
bendrovė „Emerald Kalama Chemical BV“ pateikė prašymą pagal Reglamento (EB) Nr. 1831/2003 13 straipsnio 3 dalį, siūlydama pakeisti leidimo turėtojo pavadinimą Komisijos reglamentuose (EB) Nr. 1730/2006 (2) ir (EB) Nr. 1138/2007 (3);
(2)
pareiškėjas teigia, kad bendrovėms „Emerald Kalama Chemical BV“ ir „DSM Nutritional Products Ltd.“ pasirašius komercinį susitarimą, pastarajai nuo 2014 m. balandžio 15 d. priklauso pašarų priedo benzenkarboksirūgšties rinkodaros teisės Pareiškėjas pateikė jo teiginį pagrindžiančius dokumentus;
(3)
pasiūlytasis leidimo sąlygų pakeitimas yra tik administracinio pobūdžio, todėl nėra būtinybės iš naujo vertinti atitinkamo priedo. Apie šią paraišką pranešta Europos maisto saugos tarnybai;
(4)
kad bendrovei „DSM Nutritional Products Ltd.“ būtų leidžiama prekiauti minėtu pašarų priedu, būtina pakeisti atitinkamų leidimų sąlygas;
(5)
todėl reikėtų atitinkamai iš dalies pakeisti reglamentus (EB) Nr. 1730/2006 ir (EB) Nr. 1138/2007;
(6)
saugos priežasčių, dėl kurių reikėtų nedelsiant pradėti taikyti šiuo reglamentu padarytus reglamentų (EB) Nr. 1730/2006 ir (EB) Nr. 1138/2007 pakeitimus, nėra, todėl tikslinga nustatyti pereinamąjį laikotarpį, per kurį būtų sunaudotos turimos atsargos;
(7)
šiame reglamente numatytos priemonės atitinka Augalų, gyvūnų, maisto ir pašarų nuolatinio komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 1730/2006 pakeitimai
Reglamento (EB) Nr. 1730/2006 priedo antroje skiltyje žodžiai „Emerald Kalama Chemical BV“ pakeičiami žodžiais „DSM Nutritional Products Ltd.“
2 straipsnis
Reglamento (EB) Nr. 1138/2007 pakeitimai
Reglamento (EB) Nr. 1138/2007 priedo antroje skiltyje žodžiai „Emerald Kalama Chemical BV“ pakeičiami žodžiais „DSM Nutritional Products Ltd.“
3 straipsnis
Pereinamojo laikotarpio priemonės
Turimas atsargas, pagamintas ir paženklintas iki 2014 m. rugpjūčio 28 d. laikantis iki tos datos galiojusių reikalavimų, galima toliau pateikti rinkai ir naudoti, kol jos pasibaigs.
4 straipsnis
Įsigaliojimas
Šis reglamentas įsigalioja 20-ą dieną po jo paskelbimo Europos Sąjungos oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje 2014 m. rugpjūčio 7 d.

Labels: 10
3
17
6